recursal/SuperWikiNEXT-32B huggingface dataset:
**எழுகிணறு** (**Seven Wells**) என்பது சென்னை நகரத்தின் வள்ளளார் நகர் பகுதியில் (பழைய பெயர் பெத்தநாயக்கன் பேட்டை) உள்ள ஒரு பழமையான பகுதி ஆகும். இப்பகுதியில் ஆங்கிலேயர் காலத்தில் அமைக்கப்பட்ட ஏழு கிணறுகள் உள்ளதால், இது இப்பெயர் பெற்றது.

வரலாறு
------

சென்னைக்குத் தேவைப்பட்ட தண்ணீர் தேவைக்காக 1772 ஆம் ஆண்டு பேகர் எனும் ஆங்கிலேயத் தளபதியால் இக்கிணறுகள் நிர்மாணிக்கப்பட்டன. இதில் உள்ள தண்ணீரைக் கொண்டு, அவர் அரசாங்கத்துடன் செய்த ஒப்பந்தப்படி சென்னை ஜார்ஜ் கோட்டையில் சுமார் 6,000 பேரின் தண்ணீர் தேவையை ஏழு வருடங்களுக்குத் தீர்த்தார். 1782 ஆம் ஆண்டு இந்த ஏழு கிணறு தண்ணீர் சேவையை கிழக்கிந்திய அரசாங்கம் 10,500 ரூபாய் விலைக்கு வாங்கிக்கொண்டது.

பதினாறு அடி விட்டத்தில் 23 முதல் 29 அடி வரையிலான ஆழத்தில் மொத்தம் பத்துக் கிணறுகள் வெட்டப்பட்டன. அந்தப் பத்துக் கிணறுகளில் மூன்றில் போதுமான தண்ணீர் இல்லாததால் அவை கைவிடப்பட்டு, ஏழு கிணறுகள் மட்டுமே எஞ்சின. இதனால் அதன் பெயரும் ஏழு கிணற்றுத் தண்ணீர் சேவை என்றானது. இந்த ஏழு கிணறுகளில் ஒரு கிணற்றில் இருந்து இன்றும் தண்ணீர் எடுக்கப்பட்டு வருகிறது.

இந்த ஏழு கிணறுக்கு அருகில் இருக்கும் வீராசாமி தெருவில் இராமலிங்க அடிகளாரின் நினைவு இல்லம் உள்ளது. அதில் இராமலிங்க அடிகளார் 33 ஆண்டுகள் வாழ்ந்தார்.

மேற்கோள்கள்
-----------

1. ↑  முகமது ஹுசைன் (21 ஏப்ரல் 2018). "ஏழு கிணறுகள்". *கட்டுரை*. தி இந்து தமிழ். 21 ஏப்ரல் 2018 அன்று பார்க்கப்பட்டது.
2. ↑  "வள்ளலார் நினைவு இல்லம்; அரசு கொடுத்த வாக்கை நிறைவேற்ற வேண்டும்: ராமதாஸ்". *செய்தி*. விகடன். 23 சனவரி 2018. 21 ஏப்ரல் 2018 அன்று பார்க்கப்பட்டது.

வெளியிணைப்புகள்
---------------

* The story of Seven Wells ஆகஸ்டு 26, 2009, டைம்ஸ் ஆப் இந்தியா
**இலங்கை பிணைகள் பரிவர்த்தனை ஆணைக்குழு**(Securities and Exchange Commission of Sri lanka)(**SEC**) என்பது இலங்கையில் பிணைக்களுக்கான சந்தையை ஒழுங்குபடுத்தல்,பங்கு பரிவர்த்தனை,பங்குத் தரகர்,அலகு பொறுப்பாட்சி நிறுவனம் என்பவற்றுக்கு அனுமதியளித்தல், கட்டுப்படுத்தல், வழிநடத்தல்,முதலீட்டாளர் நலன் பேணல் போன்ற நோக்கிற்காக நிறுவப்பட்டுள்ள ஒர் **அரச அமைப்பாகும்**.

இவ் ஆணைக்குழு பாராளமன்ற ஒதுக்கீட்டு நிதி,பங்குத் தரகர்,அலகு பொறுப்பாட்சி நிறுவனங்கள் என்பனவற்றின் செயற்பாட்டு நடவடிக்கைக்காக அறவிடும் நிதி,நன்கொடைகள்,மானியங்கள் போன்ற மூலங்களிலிருந்து நிதி ஈட்டுகின்றது.

அங்கத்தவர்கள்
-------------

இலங்கை பிணைகள் பரிவர்த்தனை ஆணைக்குழுவில் 10 பேர் இடம்பெறுகின்றனர்.இவர்களின் பதவிக்காலம் 3 வருடங்களாக வரையறுக்கப்பட்டுள்ளது.

* மத்திய வங்கி நியமிக்கப்பட்ட அவ் வங்கியின் பிரதி ஆளுனர் ஒருவர்.
* திறைசேரியின் செயலாளர்.
* கம்பனி பதிவாளர்.
* பட்டயக் கணக்காளர் நிறுவக தலைவர்.
* நிதியமைச்சினால் நியமிக்கப்படும் சட்ட,நிதி,வியாபார துறைகளில் திறமையுள்ள 6 பேர்.

குறிக்கோள்
----------

இலங்கை பிணைகள் பரிவர்த்தனை ஆணைக்குழுவின் குறிக்கோள்கள் இலங்கை பாராளமன்றத்தினால் இயற்றப்படும் சட்டங்களால் வரையறை செய்யப்படும்.

* நீதியும்,நியாயமும் கொண்ட பிணைகளுக்கான சந்தையினை ஒழுங்கு செய்தல்.
* முதலீட்டாளர்களை பாதுகாத்தல்.
* நிதி நட்டமடையும் முதலீட்டாளர்களுக்கு நட்டஈடு வழங்கல்.
* இலங்கையில் பிணைகளுக்கான சந்தையினை வளர்தெடுத்தல்.
* சீரற்ற பங்கு கைமாறலை தடுத்தல்,கணகாணித்தல்.

போன்ற குறிக்கோளை முதன்மையாகக் கொண்டுள்ளது.

இவற்றியும் பார்க்க
------------------

* கொழும்பு பங்கு பரிவர்த்தனை
* இலங்கை
* ‎தெற்காசிய பங்குச் சந்தைகளின் பட்டியல்

வெளி இணைப்பு
------------

* இலங்கை பிணைகள் பரிவர்த்தனை ஆணைக்குழு
* கொழும்பு பங்கு பரிவர்த்தனை வலைத்தளம்
**இரேச்சல் எசு. சோமர்வில்லி** *(Rachel S. Somerville)* ஓர் அமெரிக்க வானியலாளர் ஆவார். இவர் இரட்செர்சுப் பல்கலைக்கழகத்தின் வானியற்பியலுக்கான ஜார்ஜ் ஏ. மர்கரெட் எம். டவுன்சுபிரப் பேராசிரியர் க்ட்டிலை அணிசெய்கிறார். இவை பால்வெளி உருவாக்கம், படிமலர்ச்சி குறித்தகோட்பாட்டு ஆய்வுக்காக அறியப்படுபவர். இவருக்கு 2013 ஆம் ஆண்டின் வானியற்பியலுக்கான டேன்னி கைன்ம்ம் பரிசு வழங்கப்பட்டது.
இப்பரிசு "பால்வெளி உருவாக்கம், படிமலர்ச்சி சார்ந்த ஆழ்பார்வையைப் பகுதிப் பகுப்பாய்வு படிமமாக்கம், ஒப்புருவாக்கம், நோக்கீடுகள் ஆகியவற்றின் ஊடாக உருவாக்கித் தந்தமைக்காக இவருக்கு வழங்கப்பட்டது."

வாழ்க்கைப் பணி
--------------

இரேச்சல் சோமர்வில்லி சாந்தியாகோவில் உள்ள, கணிதம், அறிவியல், கணினியில் பெயர்பெற்ற கோம்பர்சு மேனிலைப் பள்ளியில் கல்வி பயின்றார். இங்கு இவர் இயற்பியலில் ஆர்வம் கொன்டார்.

இவர் 1989 இல் இயற்பியலில் இளவல் பட்டத்தை இரீடு கல்லூரியி இருந்து பெற்றார். இவர் சாந்த குரூசில் உள்ள கலிபோர்னியா பல்கலைக்கழகத்தில்ஜோயல் பிரிமாக்கின் வழிகாட்டுதலில் முணைவர் பட்டத்தை 1997 இல் பெற்றார். இவர் தன் முதுமுனைவர் ஆய்வை ஜெருசலேமில் உள்ள எபிரேயப் பல்கலைக்கழகத்திலும் கேம்பிரிட்ஜ் பல்கலைக்கழகத்திலும் செய்தார். இவர் மிச்சிகன் பல்கலைக்கழகத்தில் உதவிப் பேராசிரியர் ஆனார். இவர்ரைடல்பர்கில் உள்ள மேக்சு பிளாங்கு வானியல் நிறுவனத்தில் பேராசிரியராக இருந்தார். இவர் ஜான் ஆப்கின்சு பல்கலைக்கழகத்திலும் விண்வெளித் தொலைநோக்கி அறிவியல் நிறுவனத்திலும் இணையாக பதவியில் அமர்த்தப்பட்டார். இவர் 2011 ஜூலையில் இயற்பியல், வானியல் துறையில் இரட்செர்சு பல்கலைக்கழகத்தில் பேராசிரியராகச் சேர்ந்தார். இங்கு இவர் வானியற்பியலுக்கான ஜார்ஜ் ஏ. , மார்கரெட் எம். டவுன்சுபிரப் கட்டிலில் தொடக்கநிலைப் பேராசிரியராக விளங்கினார்.

இவர் தொடக்கநிலைப் புடவியில் பால்வெளிகளின் உருவாக்கமும் படிமலர்ச்சியும் சார்ந்த அளக்கைக்கான கூட்சு (GOODS) குழுவில் உறுப்பினர் ஆவார். இவர் அபுள் விண்வெளித் தொலைநோக்கியைப் பயன்படுத்தும் மாபெரும் திட்டமாகிய கேண்டில்சு (CANDELS) அளக்கைசார்ந்த கோட்பாட்டுக் குழுவை வழிநட்த்துகிறார். இவர் பால்வெளி உருவாக்கமும் படிமலர்ச்சியும் சார்ந்த இயற்பியல் நிகழ்வுகளின் கணினி ஒப்புருவாக்கங்களுக்காகப் பெயர்பெற்றவர்.

இவர் அலெக் வாலென் எனும் இரட்செர்சுப் பல்கலைக்கழகச் சட்ட, மெய்யியல்சார் பேராசிரியரை திருமணம் செய்துகொண்டார்.

மேற்கோள்கள்
-----------

1. ↑  "WIA Report on Downsbrough Chair". wiareport.com. 2012-04-23 அன்று பார்க்கப்பட்டது.
2. ↑  *Astrophysicist Rachel Somerville Wins 2013 Dannie Heineman Prize for Astrophysics*, 2013-01-23, 2013-09-01 அன்று மூலம் பரணிடப்பட்டது, 2013-09-10 அன்று பார்க்கப்பட்டது
3. ↑  "Rutgers biography of Rachel Somerville". rutgers.edu. 2012-04-23 அன்று பார்க்கப்பட்டது.
4. ↑  "A Conversation with Theoretical Astrophysicist, Rachel Somerville". 2013-08-30. 2013-09-10 அன்று பார்க்கப்பட்டது.
5. ↑  "Article on Rachel Somerville's computer modeling". PhysOrg. 2013-01-24. 2013-11-04 அன்று பார்க்கப்பட்டது.

வெளி இணைப்புகள்
---------------

* Rachel Somerville's home page at Rutgers
* Review article: *Why we need wide-field imaging from space to understand galaxy formation*.
* Book: *Co-evolution of Central Black Holes and Galaxies (IAU S267)*, eds. Bradley M. Peterson, Rachel S. Somerville, and Thaisa Storchi-Bergmann. பரணிடப்பட்டது 2016-03-04 at the வந்தவழி இயந்திரம்
**இரேந்திரநாத் முகோபாத்யாய்** (Hirendranath Mukhopathyay) அல்லது **இரேன் முகர்சி** ( 3 நவம்பர் 1907--30 சூலை 2004) என்பவர் இந்திய அரசியல்வாதி, பொதுவுடைமைவாதி, பேராசிரியர், சட்ட நிபுணர், இந்திய நாடாளுமன்ற உறுப்பினர், பேச்சாளர், எழுத்தாளர் எனப் பன்மை முகம் கொண்டவராகக் கருதப்படுகிறார். 1952 ஆம் ஆண்டு முதல் தொடர்ந்து ஐந்து முறை இந்திய நாடாளுமன்ற உறுப்பினராக இருந்தவர்.

மேனாட்டுப் படிப்பும் ஆசிரியர்ப் பணியும்
---------------------------------------

கொல்கத்தாவில் பிறந்த இரேன் முகர்சி பள்ளிப் படிப்பையும் கல்லூரிக் கல்வியையும் கொல்கத்தாவில் முடித்தார். 1929 இல் இலண்டனுக்குச் சென்று ஆக்சுபோர்டில் சேர்ந்து கல்வி பயின்று 1932 இல் பி.லிட் பட்டமும் 1934 இல் பார் அட் லா பட்டமும் பெற்றார். வெளிநாட்டுப் படிப்பு முடித்து இந்தியாவுக்குத் திரும்பியதும் வால்டேரில் உள்ள ஆந்திரா பல்கலைக்கழகத்தில் விரிவுரையாளராகச் சேர்ந்து பணியாற்றினார்..1936 இல் கொல்கத்தாவில் ரிப்பன் கல்லூரியில் வரலாற்றுத் துறை பேராசிரியார் ஆனார்.
1940 ஆம் ஆண்டில் கொல்கத்தா பல்கலைக் கழகத்தில் வரலாறு, அரசியல், தத்துவம் ஆகியவற்றைக் கற்பித்தார்.

பொதுவுடைமைக்கட்சிப் பணி
-----------------------

1936 ஆம் ஆண்டில் இந்தியப் பொதுவுடைமைக் கட்சியில் சேர்ந்த இரேன் முகர்சி தம் இறுதிக் காலம் வரை அக்கட்சியிலேயே இருந்தார்.கொல்கத்தா வட கிழக்கு நாடாளுமன்றத் தொகுதியிலிருந்து 1952, 1957, 1962, 1967, 1971 ஆகிய ஆண்டுகளில் தொடர்ந்து தேர்ந்தெடுக்கப்பட்டார். நாடாளுமன்றத்தில் அவருடைய பேச்சும் விவாதம் செய்யும் பாங்கும் சவகர்லால் நேரு போன்ற தலைவர்களால் வெகுவாகப் பாராட்டப்பட்டன. பொதுவுடைமைக் கட்சி இரண்டாக உடைந்தபோது இரேன் முகர்சி இந்தியப் பொதுவுடைமைக் கட்சியிலேயே இருந்தார்.

எழுத்துப்பணி
------------

பல்வேறு வார மாத இதழ்களில் வங்க மொழியிலும் ஆங்கிலத்திலும் கட்டுரைகள் எழுதினார். சில நுல்களும் எழுதி வெளியிட்டார்.

பெற்ற பட்டங்களும் விருதுகளும்
-----------------------------

* ஆந்திரா பல்கலைக் கழகம், கல்கத்தா பல்கலைக் கழகம், வட வங்காள பல்கலைக் கழகம், ரவீந்திர பாரதி பல்கலைக் கழகம் இரேன் முகர்சிக்கு முனைவர் பட்டங்கள் வழங்கி கவுரவித்தன.
* 1990 இல் பத்ம பூசண் பட்டமும் பின்னர் 1991 இல் பத்ம விபூசண் பட்டமும் இவருக்கு இந்திய நடுவணரசால் வழங்கப்பட்டன
* சோவியத் லாண்ட் நேரு பரிசு (1978)
* வித்யாசாகர் விருது (1992)
* அத்வைத்த மல்லவர்த்தனா விருது (2002)
* மவுலான ஆசாத் விருது.
* நஸ்ருல் விருது.

நூல்கள்
-------

* Indian Struggles for Freedom
* Under Marxist banner
* Portrait of Parliament
* India and Marxism
* ABC of Marxism
* A History of India

மேற்கோள்கள்
-----------
**இலியொனீது எரிமியேவிச் சகாரோவ்** (*Leonid Eremeyevich Zakharov*; உருசியம்: Леони́д Ереме́евич Заха́ров; பிறப்பு: 14 சனவரி 1947) உருசிய இயற்பியலாளர் ஆவார். இவர் அமெரிக்காவில் பிரின்சுடென் பல்கலைக்கழகத்தில் ஆய்வாளராகப் பணியாற்றுகிறார். இவர் 1965 முதல் 1971 வரை மாசுக்கோ அரசுப் பல்கலைக்கழகத்தில் பயின்றார். 

மின்கடத்திப் பாய்மங்களின் காந்தவியல் மற்றும் பண்புகள், உறுதித்தன்மை, சமநிலை, கடத்தல் ஆகியவற்றின் கோட்பாடு மற்றும் எண்ணியல் கணக்கீட்டிற்கான பங்களிப்புகள் செய்தமைக்காகவும், பிளாசுமா ஆராய்ச்சிக்கு உதவும் டோகாமாக் இயந்திரத்தில் இலித்தியம் சுவரை பயன்படுத்தி சிக்கனமான உலைக்கான அணுகுமுறையாக மாற்றுவது தொடர்பான புதுமையான யோசனைகளும் வழங்கினார். இதற்காக 2007 ஆம் ஆண்டில் பிளாசுமா இயற்பியல் பிரிவால் பரிந்துரைக்கப்பட்டு இவருக்கு அமெரிக்க இயற்பியல் சமூகத்தில் ஓர் உறுப்பினர் என்ற தகுதி வழங்கப்பட்டது.

மேற்கோள்கள்
-----------

1. ↑  "APS Fellows 2007". *www.aps.org* (ஆங்கிலம்). 2017-04-20 அன்று பார்க்கப்பட்டது.
2. ↑  "APS Fellow Archive". *www.aps.org* (ஆங்கிலம்). 2017-04-20 அன்று பார்க்கப்பட்டது.
3. ↑  "APS Fellowship". *www.aps.org* (ஆங்கிலம்). 2017-04-20 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
**இலியோ பிராங் கார்பெட்** *(Leo Frank Corbet)* என்பவர் ஓர் அமெரிக்க வழங்கறிஞரும் அரசியல்வாதியுமாவார். 1936 ஆம் ஆண்டு நவம்பர் மாதம் 16 அன்று நியூமெக்சிகோவின் இலார்ட்சுபர்க்கு நகரில் இலியோ பிறந்தார். அரிசோனா மாநிலத்திலுள்ள யூமா மாகாணத்தின் யூமா உயர்நிலைப் பள்ளியில் படித்தார். அரிசோனா பல்கலைக்கழகத்தில் இளநிலைப் பட்டமும் சட்டம் படித்து சட்டத்தில் இளநிலைப் பட்டமும் பெற்றார். 

அரிசோனா மாநிலத்தின் தலைநகரமான பீனிக்சில் வழக்கறிஞராகப் பயிற்சி பெற்றார். குடியரசுக் கட்சிக்காரரான கார்பெட் 1971 ஆம் ஆண்டு முதல் 1983 ஆம் ஆண்டு வரையிலும் பின்னர் 1989 ஆம் ஆண்டு முதல் 1991 ஆம் ஆண்டு வரையிலும் அமெரிக்க செனட்டு எனப்படும் ஆட்சிக்குழுவில் பணியாற்றினார். 2001 ஆம் ஆண்டு இதய மாற்று அறுவை சிகிச்சையை கார்பெட் மேற்கொண்டார். இதன் பின்னர் கிட்டத்தட்ட இருபது ஆண்டுகள் வாழ்ந்த இவர் 2019 ஆம் ஆண்டு அரிசோனாவின் பீனிக்சு நகரில் டிசம்பர் மாதம் 22 அன்று இறந்தார்.

மேற்கோள்கள்
-----------

1. ↑  Leo Frank Corbet-obituary
2. ↑  Arizona State Library, Archives, & Public Records, Arizona Legislators: Then & Now-Leo Frank Corbet Jr.
**மிங் கல்லறைகள்** என்பன சீனாவின் மிங் வம்சப் பேரரசர்களால் கட்டப்பட்ட அரச கல்லறைகளின் தொகுதி ஆகும். முதல் மிங் பேரரசரின் கல்லறை, தலைநகரமான நான்சிங்குக்கு அண்மையில் அமைக்கப்பட்டது. இருந்தும், பெரும்பாலான மிங் கல்லறைகள் ஒரு தொகுதியாக பெய்சிங்குக்கு அருகே அமைக்கப்பட்டுள்ளன. இவை கூட்டாக மிங் வம்சத்தின் பதின்மூன்று கல்லறைகள் என அறியப்படுகின்றன. இவை பெய்சிங் நகர மையத்துக்கு வட-வடமேற்காக 42 கிலோமீட்டர்கள் (26 mi) தொலைவில் பெய்சிங் மாநகரசபையின் புறநகரப் பகுதியான சாங்பிங் மாவட்டத்தில் உள்ளன. தியான்சூ மலையின் தெற்குப் பக்கச் சரிவில் உள்ள இந்த இடம், மூன்றாவது மிங் பேரரசர் யொங்லு என்பவரால் ஃபெங் சுயிக் கொள்கைகளுக்கு அமைவாகத் தெரிவு செய்யப்பட்டது. 1420 ஆம் ஆண்டில் பேரரசு மாளிகை (தடுக்கப்பட்ட நகர்) கட்டப்பட்ட பின்னர் பேரரசர் யொங்லு தன்னைப் புதைப்பதற்கான இடத்தைத் தெரிவு செய்து தன்னுடைய சொந்தக் கல்லறையையும் உருவாக்கினார். பின் வந்த பேரரசர்களும் தமது கல்லறைகளை அவ்விடத்திலேயே அமைத்தனர்.

பேரரசர் யொங்லு தொடக்கம் 13 பேரரசர்களை இப்பகுதியிலேயே புதைத்தனர். முதல் மிங் பேரரசர் ஒங்வூ பேரரசரின் சியாவோலிங் கல்லறை தலைநகரமான நான்சிங்குக்கு அண்மையில் அமைந்தது. இரண்டாவது பேரரசர் சியான்வென், பேரரசர் யொங்லுவால் பதவி நீக்கப்பட்டுத் தலைமறைவானார். இதனால் அவரது கல்லறை குறித்து எதுவும் தெரியவில்லை. "தற்காலிக"ப் பேரரசர் சிங்தாயையும் இங்கே புதைக்கவில்லை. பேரரசர் தியான்சுன் இவருக்குப் பேரரசுப் புதைப்பை ஏற்றுக்கொள்ளாததால் இவரை பெய்சிங்குக்கு மேற்கில் புதைத்தனர். இங்கே புதைக்கப்பட்ட கடைசிப் பேரரசர் தூக்குப் போட்டுத் தற்கொலை செய்துகொண்ட பேரரசர் சொங்சென் ஆவார். இவர் இவரது வைப்பாட்டியான தியானின் கல்லறையில் புதைக்கப்பட்டார். பின்னர் குறுகிய காலமே நிலைத்திருந்த சுன் வம்சத்துப் பேரரசர் லி சிசெங் இதை *சி லிங்* என்னும் பேரரசுக் கல்லறையாக அறிவித்தார். மிங் பேரரசர்களால் கட்டப்பட்ட பிற கல்லறைகளோடு ஒப்பிடுகையில் *சி லிங்* மிகவும் சிறியது.

மிங் வம்சக் காலத்தில் இக்கல்லறைகளுக்குச் செல்வதற்குப் பொதுமக்களுக்கு அனுமதி இருக்கவில்லை. 1644 இல் லி சிசெங்கின் படைகள் பெய்சிங்குக்கு முன்னேறிச் செல்வதற்கு முன்னர் அந்த ஆண்டு ஏப்ரலில் இக்கல்லறைகளைச் சூறையாடியதோடு பலவற்றுக்குத் தீயும் வைத்தனர்.

தற்போது, இந்த மிங் கல்லறைகள், உலக பாரம்பரியக் களம் என அறிவிக்கப்பட்ட "மிங், சிங் வம்சங்களின் பேரரசுக் கல்லறைகளின்" ஒரு கூறாக உள்ளன. மேற்குறித்த உலக பாரம்பரியக் களம் பெய்சிங்குக்கு அருகிலும், நான்சிங், ஏபெய், ஊபெய், லியாவோனிங் ஆகிய மாகாணங்களிலும் பரந்துள்ள கல்லறைகளை உள்ளடக்கியது.

அமைப்பு
-------

மிங் வம்சத்துக் கல்லறைகளின் அமைவிடம் ஃபெங் சுயிக் கோட்பாடுகளின் அடிப்படையில் கவனமாகத் தெரிவு செய்யப்பட்டது. குறித்த கோட்பாடுகளின்படி வடக்கிலிருந்து வரக்கூடிய தீய ஆவிகளும், கேடு விளைவிக்கும் காற்றுக்களும் தவிர்க்கப்படல் வேண்டும். இதற்கு உகந்ததாக, பெய்சிங்குக்கு வடக்கில் இருந்த சுண்டு மலைகளின் அடிவாரத்தில் அமைந்த வளைவான பள்ளத்தாக்குப் பகுதியை இதற்காகத் தெரிவுசெய்தனர். ஃபெங் சுயிக்கு அமைவாக தூய்மையையும், அமைதியையும், கடும் நிறத்தோடுகூடிய மண், தெளிந்த நீர் என்பவற்றோடு பிற தேவைகளையும் தன்னகத்தே கொண்டு மலைகளால் சூழப்பட்ட 40 சதுர கிலோமீட்டர்கள் பரப்பளவுடைய இப்பகுதி, மிங் வம்சத்தின் இடுகாடு ஆனது. மூன்று வளைவுகளைக் கொண்ட செந்நிறம் பூசப்பட்ட நுழைவாயிலில் தொடங்கும் ஏழு கிலோமீட்டர் நீளமான வீதியே இத்தொகுதிக்கான அணுகுவழி ஆகும். இவ்வீதியின் இருமருங்கும் காவல் விலங்குகளினதும், அதிகாரிகளினதும் சிலைகள் உள்ளன.

மேற்கோள்கள்
-----------

1. ↑  Eric N. Danielson, "". *CHINA HERITAGE QUARTERLY*, No. 16, December 2008.
உரூத் முரே கிளே கால்டெக்கில் 2015 இல் எக்சோகால் (ExSoCal) கூட்டத்தில் கட்டுரை படித்தல்.
**உரூத் முரே கிளே** *(Ruth Murray-Clay)* சாந்தா குரூசில் உள்ள கரோலினா பல்கலைக்கழகப் பேராசிரியர் ஆவார். இவர் கோள் அமைப்புகளின் உருவாக்கம் குறித்து ஆய்வு செய்கிறார்.

வாழ்க்கைப் பணி
--------------

முரே கிளே 2001 இல் ஆர்வார்டு பல்கலைக்கழகத்தில் தக்வுறு கலை இளவல் பட்டம் பெற்றார்; பிறகு, பெர்க்கேலியில் உள்ள கலிபோர்னியா பலகலைக்கழகத்தில் சேர்ந்து 2004 இல் கலை முதுவர் பட்டமும் 2008 இல் முனைவர் பட்டமும் பெற்றார். இவர் 2010 வரை ஆர்வார்டு பல்கலைக்கழக் கோட்பாடு, கணிப்பியல் நிறுவனத்தில் ஆய்வுறுப்பினராக இருந்தார். அப்பொது இவர் அப்பல்கலைக்கழகத்தின் விரிவுரையாலரும் ஆனார். இவர் 2014 இல் சாந்தா பார்பாராவில் உள்ல கலிபோர்னியா பல்களைக்கழகத்தில் சேர்ந்து இயற்பியலில் உதவிப் பேராசிரியர் ஆனார்.

விருதுகள்
---------

இவர் 2008 இல் மேரி எலிசபெத் உகி பரிசைப் பெற்றார் இப்பரிசு இவருக்கு பெர்க்கேலி, கலிபோர்னியா பலகலைக்கழகத்தில் மேற்கொண்ட ஆய்வுரைக்காக வழங்கப்பட்டது. இவர் 2012 இல் அமெரிக்கத் தேசிய அறிவியல் கல்விக்கழகத்தில் காவ்லி ஆய்வுறுப்பினர் ஆனார். இவருக்கு 2015 இல் அமெரிக்க வானியல் கழகத்தின் வானியலுக்கான எலன் பி. வார்னர் பரிசு வழங்கப்பட்டது.

பொது வாழ்க்கை
-------------

முரே கிளே 2015 இல் புசுபீடு பெண்வன்கோடுமையைப் பற்றிய செய்தியை வெளியிட்டதும் பொதுவாழ்வில் ஈடுபட நேர்ந்தது. இச்செய்தி வானியலாளர் ஜியோப்ரி மார்சி பெண்களுக்கு இழைத்த பாலியல் வன்முறை பற்றியமைந்த்து. இவரது செயலுக்கு பல்கலைக்கழகமும் நடவடிக்கை ஏதும் எடுக்கவில்லை. கடைசியில் தான் மார்சி பதவியை விட்டு விலகினார்.. இந்த பாலியல் வன்கொடுமை நடந்தபோது முரே கிளே பெர்க்கேலி கலிபோர்னியா பல்கலைக்கழகத்தில் மாணவராக இருந்தார். இந்த வன்கொடுமைக்கு முடிவுகட்டவும் பல்கலைக்கழக முடக்கநிலையை எதிர்த்தும் பல முயற்சிகளை மேற்கொண்டார். வானியலில் நிகழ்ந்த பாலியல் வன்கொடுமைக்கு எதிராக கிளே முன்னெடுத்த முயற்சிகள் மிகவும் பாராட்டப்பட்டன.

மேற்கோள்கள்
-----------

1. ↑  "Ruth Murray-Clay | Department of Physics - UC Santa Barbara". *www.physics.ucsb.edu*. 2016-06-15 அன்று பார்க்கப்பட்டது.
2. 1 2  Murray-Clay, Ruth. "CV of Ruth Murray-Clay" (PDF). 2016-01-09 அன்று மூலம் (PDF) பரணிடப்பட்டது.
3. ↑  "Student Prizes & Awards". *astro.berkeley.edu*. 2016-06-15 அன்று பார்க்கப்பட்டது.
4. ↑  "Ruth Murray-Clay". *www.nasonline.org*. 2016-06-15 அன்று பார்க்கப்பட்டது.
5. ↑  "Helen B. Warner Prize for Astronomy | American Astronomical Society". *aas.org*. 2016-06-15 அன்று பார்க்கப்பட்டது.
6. 1 2  "Famous Berkeley Astronomer Violated Sexual Harassment Policies Over Many Years". *BuzzFeed*. 2016-06-15 அன்று பார்க்கப்பட்டது.
7. ↑  Affairs, Public; 14, UC Berkeley | October; 2015 (2015-10-14). "A message about Professor Marcy's resignation". *Berkeley News*. 2016-06-15 அன்று பார்க்கப்பட்டது.
8. ↑  Witze, Alexandra. "Berkeley sexual harassment case sparks outrage". *Nature*. doi:10.1038/nature.2015.18554. .
9. ↑  Wilson, Robin (2015-10-14). "How Astronomers Sought to Intervene With Geoff Marcy — and What’s at Stake for Women in the Field". *The Chronicle of Higher Education*. .
10. ↑  "Geoff Marcy, Exoplanet Leader in Sexual Harassment Case, Resigns - Sky & Telescope". *Sky & Telescope* (ஆங்கிலம்). 2015-10-13. 2016-06-15 அன்று பார்க்கப்பட்டது.
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**ஈட்டியெழுபது** |

**ஈட்டியெழுபது**,  ஒட்டக்கூத்தரால், செங்குந்தர் இனத்தைச் சார்ந்த மக்களைப் பற்றிய 70 பாடல்களின் தொகுப்பாகும். செங்குந்தர்கள் தம்முடைய பெருமையைப் பாடுமாறு ஒட்டக்கூத்தரைக் கேட்டதாகவும், அவர் அதற்கு மறுத்துவிட்டதால், செங்குந்தர்கள் தங்களுடைய தலைகளை அரிந்து சிரச்சிங்காதனம் செய்ததாகவும், அதன்பிறகே, அவர் ஈட்டியெழுபது இயற்றியதாகவும் அறிய வருகிறது. இப்பாடல்களில் செங்குந்தர் மரபினரின் பெருமையைப் பறைசாற்றுகிறது.

 சைவ சமயத்தில் சிறந்து விளங்கிய புகழையும்,  முருகப் பெருமானுக்கும், செங்குந்தர்களுக்கும் இருந்த தொடர்பையும், வங்காள தேசம், யாழ்ப்பாணம் முதலியவற்றை வென்ற கதைகளையும்,  சோழ அரசர்களுக்கும், செங்குந்தர்களுக்கும்  புலிக்கொடி சின்னமாக விளங்கியதினையும், செங்குந்தர் மரபில் சிறந்து விளங்கிய முக்கிய நபர்களைப் பற்றியும் புகழ்ந்து பாடப்பெற்ற நூலாகும்.

ஓட்டக்கூத்தர் கீழ்க்கண்ட சிற்றரசர்களைப் பற்றி ஈட்டி எழுபது நூலில் எழுதியுள்ளார்
-------------------------------------------------------------------------------

* பழுவூர் வீரன்
* பழுவை நாராயணன்
* கச்சித்தனியன் முதலியார்
* ஒற்றியூரான்
* களந்தையரசன்
* புற்ரிடங்கொண்டான்
* கோளாந்தகன்
* புலியூர்ப் பள்ளி கொண்டான்
* பிணவன் முதலியார்
* கண்டியூரான்
* முதுகுன்றமணியன்
* தஞ்சை வேம்பன்

இவற்றையும் பார்க்க
------------------

* களிப் பொருபது
* செங்குந்தர் பிரபந்தத் திரட்டு
* செங்குந்தர் துகில்விடு தூது

1. ↑  நாகலிங்க முனிவர், காஞ்சி (1984) (in ta). *செங்குந்த பிறபந்த திரட்டு*. தமிழ் நாடு: தி. நா. சபாபதி முதலியார். பக். 492 - 496. .
2. ↑  ஒட்டக்கூத்தர், கவிச்சர்க்கரவர்த்தி (12ஆம் நூற்றண்டு) (in தமிழ்). *செங்குந்த பிறபந்த திரட்டு*. சோழ நாடு: தமிழ் இணையக் கல்விக்கழகம். பக். 61 - 72. .
**மிசாமீஸ் ஒக்சிடென்டல்** (Misamis Occidental) என்பது பிலிப்பீன்சின் மின்டனவின், வடக்கு மின்டனவுப் பிராந்தியத்தில் அமைந்துள்ள ஐந்து மாகாணங்களில் ஒன்றாகும். இது 1959 ஆம் ஆண்டில் ஸ்தாபிக்கப்பட்டது. இதன் தலைநகரம் ஒரோகுயெட்டா ஆகும். இதன் தற்போதைய மாகாண சபை ஆளுநர் *ஹெர்மினியா எம் ரமைரோ* (Herminia M. Ramiro) ஆவார். இதன் மொத்த நிலப்பரப்பளவு 2,055.22 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக மிசாமீஸ் ஒக்சிடென்டல் மாகாணத்தின் சனத்தொகை 602,126 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 60ஆம் மாகாணமாகவும் சனத்தொகையின் அடிப்படையில் 47ஆம் மாகாணமாகவும் காணப்படுகின்றது. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 290 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 26ஆம் மாகாணம் ஆகும். அத்துடன் இம்மாகாணத்தில் பிலிப்பினோ ஆங்கிலம் உள்ளடங்கலாக ஐந்து பிரதான மொழிகள் பேசப்படுகின்றன. 
இம்மாகாணத்தில் 462 கிராமங்களும், 22 மாநகராட்சிகளும் உள்ளன.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 21 ஜனவரி 2013 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  PromdiNEWS: Bulacan celebrates 435th founding year
3. ↑  "Population of the provine". Archived from the original on 2011-07-09. 2017-01-11 அன்று பார்க்கப்பட்டது.CS1 maint: unfit url (link)

மேற்கோள்கள்
-----------
மிசேல் டேனினோ
**மிசேல் டானினோ** (*Michel Danino*, பிறப்பு: சூன் 4, 1956) இந்தியாவின் வரலாற்றியல், தொல்லியல், கலாச்சாரம், பண்பாடு மற்றும் அதன் பாரம்பரியம் பற்றி தொடர்ச்சியாக பிரான்சிய மொழியிலும் ஆங்கிலத்திலும் எழுதிவரும் அறிஞர். பிரான்சில் பிறந்து தற்போது இந்தியராக கோவையில் வாழ்ந்துவருகிறார். அரவிந்தரின் கருத்துக்களால் ஈர்க்கப்பட்டு இந்தியா வந்த அவர், அரவிந்தர் மற்றும் அன்னையின் புத்தகங்களை மொழிபெயர்த்தல், தொகுத்தல் போன்ற பணிகளில் பங்கு பெற்றிருக்கிறார். தற்போது காந்திநகர் இந்தியத் தொழில்நுட்பக் கழகத்தில் சிறப்பு பேராசிரியராகப் பணிபுரிந்து வருகிறார்.

பிறப்பும் துவக்க கால வாழ்வும்
-----------------------------

டானினோ ஓன்புளூவர் என்ற பிரான்சு மாகாணத்தில் மொரோக்காவில் இருந்து குடியேறிய யூதக் குடும்பத்தில் 1956 இல் பிறந்தார். மேற்கத்தைய மரபு தந்த சலிப்பினாலும், இந்திய மரபு, அதன் மிக நீண்ட யோகிகளின் வரிசைகள், புவியில் நமது இருப்பிற்கான காரணத்தைக் குறித்த அதன் தனித்துவமான பார்வை போன்றவையும் அவரை இந்தியாவை நோக்கி ஈர்த்தன. அவரது தேடல் அவரை அரவிந்தர் மற்றும் அன்னையிடம் சேர்த்தது. 1977 ல் தனது நான்காண்டு உயர் அறிவியல் படிப்புகளில் அதிருப்தி அடைந்து, பிரான்சிலிருந்து இந்தியா வந்த அவர், அதன் பிறகு இந்தியாவிலேயே, இந்தியக் குடியுரிமை பெற்று வாழ்ந்து வருகிறார்.

இந்தியப் பாரம்பரியத்திற்கான அனைத்துலக மன்றம்
--------------------------------------------

2001-ஆம் ஆண்டு டானினோவால் துவக்கப்பட்ட இந்தியப் பாரம்பரியத்திற்கான அனைத்துலக மன்றம், இந்தியப் பாரம்பரியத்தைப் பற்றி இக்கால இந்திய இளைஞர்களின் அலட்சியப்போக்கை சீர்செய்யும் ஒரு முக்கிய பணியைச் செய்து வருகிறது.

பணி
---

அவர் எழுதிய *தி லாஸ்ட் ரிவர்: ஆன் தி டிரெயில் ஆப் தி சரசுவதி* (*The Lost River: On The Trail of the Sarasvati)* என்ற நூலில் ரிக் வேதத்தில் குறிப்பிடப்பட்டுள்ள சரசுவதி என்ற ஆறானது, தற்போது காகர் என்றழைக்கப்படும் நதியே என்று மிசேல் குறிப்பிடுகின்றார்.

மேற்கோள்கள்
-----------

1. 1 2
2. ↑  "காப்பகப்படுத்தப்பட்ட நகல்". 06-02-2022 அன்று பார்க்கப்பட்டது. Check date values in: `|access-date=` (உதவி)
3. ↑  "காப்பகப்படுத்தப்பட்ட நகல்". 2016-12-31 அன்று மூலம் பரணிடப்பட்டது. 2017-01-22 அன்று பார்க்கப்பட்டது.
4. ↑
5. ↑
6. ↑  TOI Crest: Quick review. *The Times of India*. 29 May 2010.
**நிசாததேசம்**  அவந்திதேசத்திற்கு நேர்கிழக்கிலும், விந்திய மலையின் நடுபாகத்தின் வடசார்பிலும், பூமியில் விசாலமாகப் பரவி இருந்த தேசம்.

இருப்பிடம்
----------

இந்த தேசமானது, மிகப்பெரிய தேசம் என்ற போதிலும் கோசலத்தைவிட சிறியதென்றே கூற வேண்டும். பெரிய மேடுபள்ளமும், பெரிய மலையருவிகள் இருப்பதால் குளிர், மழை, பனி எப்பொழுதும் விடாமல் பெய்து கொண்டே இருக்கும். இது பெரிய கற்பாறைகளும், மண்ணும் கலந்த பூமியாக இருக்கும்.

பருவ நிலை
---------

இமயமலூயின் நடுபாகத்தில் உருவாகும் சரயூ நதி, தமசாநதி, கங்காநதி என்னும் இம்மூன்றின் நீர் ஏறிப்போவதற்கு தகுந்த பூமி, குளிர், மழை விடாமல் மாதம் மும்மாரி மழை பெய்துகொண்டே இருக்கும்.

மலை, காடு, மிருகங்கள்
---------------------

இந்த தேசத்தின் தெற்கில் உள்ள விந்தியமலையின் சிறு மலைத்தொடர்களே தெற்கு நோக்கி ஓடும் சர்மண்வதீ நதியும், சிறிய காடுகளும், அவைகளில் பெரிய மலைப்பாம்பு, கரடி, பன்றி, புலி, யானை ஆகிய கொடிய மிருகங்கள் அதிகமாக இருக்கும். இந்த தேசத்தின் பூமிவளம் மிகவும் குறைவானபடியால் வளம் நிறைந்த தோட்டங்கள் கொஞ்சமும் கிடையாது. இந்த தேசத்தின் தெற்குபாகத்தில் உயரமான விந்தியமலைகள் அதிகம் அதில் ஒரு மலைக்கு கங்காளகிரி என்று பெயர்.

நதிகள்
------

இந்த தேசத்தில் புண்ணியநதிகள் என்று ஒன்றும் கிடையாது. விந்தியமலையின் சிறு மலைத்தொடர்களே தெற்கு நோக்கி ஓடும் சர்மண்வதீ நதியும், சிற்றாறுகளும், நீரோடைகளும், யமுனை நதிக்கும் உப நதிகளாக உள்ளது.

விளைபொருள்
----------

இந்த தேசத்தில் நெல், கோதுமை, கரும்பு முதலியனவும், தாமிரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 135 -
**பாக்கித்தான் கனிம வளர்ச்சிக் கழகம்** (*Pakistan Mineral Development Corporation*) என்பது பாக்கித்தான் அரசாங்கத்தின் பெட்ரோலியம் மற்றும் இயற்கை வளத்துறை அமைச்சகத்துடன் இணைக்கப்பட்ட ஓர் அரை தன்னாட்சி நிறுவனம் ஆகும். நாட்டின் கனிமவள மேம்பாட்டு நடவடிக்கைகளை விரிவாக்குவதற்கும் , உதவி செய்வதற்கும் தோராயமாக 10 மில்லியன் அமெரிக்க டாலர்கள் அங்கீகரிக்கப்பட்ட மூலதனத்துடன் 1974 ஆம் ஆண்டில் இந்நிறுவனம் உருவாக்கப்பட்டது.. 

பாக்கித்தான் கனிம வளர்ச்சிக் கழகத்தின் தலமையகம் இசுலாமாபாத்து நகரில் அமைந்துள்ளதுஉப்பு சுரங்கங்கள், நிலக்கரி சுரங்கங்கள் மற்றும் சிலிக்கா மணல் சுரங்கங்கள் ஆகியவற்றை இந்நிறுவனம் இயக்குகிறது. மேலும், கனிம இருப்புகளை ஆய்வு செய்தல் மற்றும் தொழில்நுட்ப மற்றும் பொருளாதார செயலாக்க அறிக்கையை தயாரித்தல் போன்ற பணிகளையும் இந்நிறுவனம் மேற்கொள்கிறது.. தேவையான மற்றும் பொருத்தமான சமயங்களில் இந்த திட்டங்களை முன்னெடுத்தும் செல்கிறது. ம் உண்மையில் கனிமங்களை வெட்டி எடுத்தும் பாக்கித்தானின் தாதுக்களை சந்தைப்படுத்தியும் இந்நிறுவனம் இயங்குகிறது.

மேற்கோள்கள்
-----------

1. ↑  , Pakistan Mineral Development Corporation official website, Retrieved 24 July 2016
2. ↑  , Company Overview of Pakistan Mineral Development Corporation on bloomberg.com website, Retrieved 24 July 2016

புற இணைப்புகள்
--------------

* Pakistan Mineral Development Corporation Official Site
பாக்கிதானின் ரூபாய்க்கான குறியீடு
**பாக்கித்தானிய ரூபாய்** (உருது: روپیہ மொழிபெயர்ப்பு: *ரூபியா*}}; ஐ.எசு.ஓ: **PKR**) பாக்கித்தானின் அலுவல்முறையான நாணயம் ஆகும். இதனை நாட்டின் நடுவண் வங்கியாக செயல்படும் பாக்கித்தானிய அரசு வங்கி வெளியிடுகின்றது. மிகவும் பெரும்பான்மையாக பயன்படுத்தப்படும் சின்னம் ரூ ஆகும்; சரக்குகளையும் சேவைகளையும் பாவிக்கும் போது வழங்கப்படும் இரசீதுகளில் இச்சின்னம் பயன்படுத்தப்படுகின்றது. பாக்கித்தானில் "ரூபாய்கள்", "ருபாயா" அல்லது "ருபாயே" என அறியப்படுகின்றது. பாக்கித்தானில் ரூபாயின் பெரும் மதிப்புகள் தென்னாசிய எண் முறையில் ஆயிரம், இலட்சம் (100 ஆயிரங்கள்), கோடி (10 மில்லியன்), 1 அரப் (1 பில்லியன்), 1 கரப் (1/10 டிரில்லியன்), 100 கரப் என எண்ணப்படுகின்றன.

வரலாறு
------

பகவல்பூர் சமத்தானத்தில் 1947க்கு முன்னர் பயன்படுத்திய வெள்ளியாலான ரூபாய் நாணயம்.
பகவல்பூர் சமத்தானத்தில் 1947க்கு முன்னர் பயன்படுத்திய தங்கத்தாலான ரூபாய் நாணயம்.
1947இல் பாக்கித்தான் அரசினால் முத்திரையிடப்பட்ட இந்திய ரூபாய்கள் சட்டபூர்வமாக பயன்படுத்தப்பட்டன.

  

*ரூபியா* என்ற சொல் *ரூப்யா* என்ற சமசுகிருத வேர்ச்சொல்லில் இருந்து பெறப்பட்டது; இச்சொல் "வார்த்த வெள்ளி, வெள்ளி சிட்டை", எனப் பொருள்படும். *ருபாயா* என்ற சொல்லை நாணயங்களைக் குறிக்க முதன்முதலில் 1540 முதல் 1545 வரையான தனது ஆட்சிக்காலத்தில் சேர் சா சூரி அறிமுகப்படுத்தினார். 

1947இல் பிரித்தானிய ஆட்சி கலைக்கப்பட்ட போது பாக்கித்தானிய ரூபாய் வழக்கத்திற்கு வந்தது. துவக்கத்தில் பிரித்தானிய இந்திய நாணயங்கள்/ ரூபாய்த்தாள்கள் மீது "பாக்கித்தான்" என முத்திரை பதித்து பயன்படுத்தப்பட்டன. புதிய நாணயங்களும் வங்கித்தாள்களும் 1948இல் வெளியிடப்பட்டன. இந்திய ரூபாய் போலவே பாக்கித்தானிய ரூபாயும் 16 *அணாக்களாகவும்*, ஒவ்வொரு அணாவும் 4 *பைசா* அல்லது 12 *பை*யாகவும் பிரிக்கப்பட்டிருந்தன. சனவரி 1, 1961 முதல் பதின்மமுறைக்கு மாற்றப்பட்டது; ஒரு ரூபாய்க்கு 100 பைசாக்களாக இருக்கின்றது. இருப்பினும் 1994 முதல் பைசா மதிப்புள்ள நாணயங்கள் வெளியிடப்படவில்லை.

மேற்சான்றுகள்
-------------

1. ↑  "Inflation dips to 12-year low at 1.8% in July". *The Express Tribune*. Aug 4, 2015.. பார்த்த நாள்: Aug 4, 2015.
2. ↑  "காப்பகப்படுத்தப்பட்ட நகல்". 2020-05-24 அன்று மூலம் பரணிடப்பட்டது. 2015-09-26 அன்று பார்க்கப்பட்டது.
3. ↑  etymonline.com (20 September 2008). "Etymology of rupee". 2013-07-25 அன்று பார்க்கப்பட்டது.

வெளி இணைப்புகள்
---------------

* SBP's webpage on the newnotes
* Business Recorder: Pakistan's first financial newspaper
* State Bank to issue Rs.5000/- and New Rs.10/- Banknotes from 27 May 2006: Governor
* The Haj Notes of Pakistan
* Haseeb Naz's collection on coins used in Pakistan

| * பா
* உ
* தொ
இந்திய வரலாற்றில் நாணயங்கள் |
| --- |
| மேலோட்டம் | 
* ஆசியாவில் நாணயவியல்\* ரூபாயின் வரலாறு\*  இந்திய நாணயவியல் \* தமிழக நாணயவியல்

 |
| தொன்மை/இடைக்காலத்து | 
* சீனக் காசு\* முத்திரைக் காசு\* நர்வார் காசுப் பதிப்பு \* குசான் காசுப் பதிப்பு\* பல்லவர் நாணயவியல் \* பாண்டியர் நாணயவியல்\* யான்செங்\* விசயநகர காசு

 |
| அண்மித்த தற்காலம் | 
* ஐதராபாதி ரூபாய்\* திருவிதாங்கூர் ரூபாய்\*

 |
| தற்காலம் | 
* இந்திய ரூபாய்\* பாக்கித்தானிய ரூபாய்\* வங்காளதேச இட்டாக்கா\* இலங்கை ரூபாய்\* நேபாள ரூபாய்\* பூட்டானின் இங்குல்ட்ரம்\* மாலத்தீவின் ருஃபியா

 |
| மதிப்பு | 
* மதராசு பணம்\* தாம் (இந்தியக் காசு)\* காசு (நாணயம்)\* கட்ச்சு கோரி\* பகோடா (நாணயம்)\* பைசா\* இந்தியப் பை

 |
| இவற்றையும் காண்க: இந்தியாவின் பொருளாதாரம்  பாக்கித்தான் பொருளாதாரம் |
**பாக்கித்தான் சனநாயக மாதர் சங்கம்** (*Democratic Women's Association*) 1950 ஆம் ஆண்டில் தாகிரா மசார் அலி தலைமையில் இயங்கிய ஓர் அரசியல் அமைப்பாகும். பாக்கித்தானில் பெண்களின் உரிமையுடன் தொழிலாளர் உரிமைகளையும் சேர்க்கும் நோக்கத்துடன் இந்த அமைப்பு நிறுவப்பட்டது. பாக்கித்தானில் பெண்களின் உரிமைகளைப் பிரதிநிதித்துவப்படுத்திய முதல் இடதுசாரி அமைப்பு பாக்கித்தான் சனநாயக மாதர் சங்கமாகும்.

அடிமட்டநிலையில் ஓர் இயக்கமாக சிறிய சுற்றுப்புறங்களில் தனது பணியைத் தொடங்கிய இச்சங்கம், பெண்கள் மற்றும் தொழிலாளர்களை அணிதிரட்டுவதில் ஈடுபட்டது.

தலைமை
-----

தாகிரா மசார் அலி பாக்கித்தான் சனநாயக மாதர் சங்கத்தின் நிறுவன பொதுச் செயலாளராக இருந்தார். பாக்கித்தான் தேசிய அரசியலில் அவரது ஈடுபாட்டை மேலும் மேம்படுத்துவதற்கு உதவிய கூட்டணிகளை இப்பதவி அனுமதித்தது.

இந்த அரசியல் அமைப்பு பாக்கித்தான் நாட்டின் பொதுவுடைமைக் கட்சியுடன் இணைந்து இயங்கியது.

முக்கிய உறுப்பினர்கள்
---------------------

* தாகிரா மசார் அலி - நிறுவனர்
* அசுரா மசூத்
* கதீசா ஓமர்
* அமத்துல் ரகுமான்
* அலீசு பாய்சு

மேற்கோள்கள்
-----------

1. ↑  Nafisa Hoodbhoy (25 March 2015). "Veteran leftist activist Tahira Ali laid to rest". *www.aboardthedemocracytrain.com website (The Express Tribune newspaper)* (ஆங்கிலம்). 11 September 2019 அன்று பார்க்கப்பட்டது.
2. ↑  Jalil, Xari (2015-03-24). "Tahira Mazhar Ali’s death a profound loss to many" (in en). *DAWN.COM (newspaper)*. .
3. 1 2  "Tahira Mazhar Ali: Women’s rights campaigner who was the mother of Tariq Ali and acted as mentor to Benazir Bhutto" (in en-GB). *The Independent (UK newspaper)*. 29 March 2015. .
**பாக்கித்தானியத் தமிழர்** எனப்படுவோர் தமிழ் பின்புலத்துடன் பாக்கித்தானில் வசிக்கும் தமிழர்கள் எனலாம். இன்று பாக்கித்தானில் ஏறத்தாழ 1000-க்கும் மேற்பட்ட தமிழர்கள் வாழ்கிறார்கள். குடியேற்றவாத காலப்பகுதியில் பிரித்தானிய அரசால் வேலை செய்வதற்கென்று தமிழ்நாட்டில் இருந்து அழைத்துச் செல்லப்பட்டவர்களின் குடிவழியினரே, பெரும்பாலான பாக்கித்தானியத் தமிழர்கள் ஆவார்கள். இங்கு வேலைக்கு வந்த இலங்கைத் தமிழர்களும் இவர்களில் கணிசமான தொகையினர். இவர்களில் பெரும்பான்மையினர் இந்து சமயத்தைச் சார்ந்தவர்களாவர். பொங்கல் உட்பட பல்வேறு தமிழர் நிகழ்வுகளையும் தங்களுக்குள் நடத்திக்கொள்கின்றனர்.

குறிப்பிடத்தக்க நபர்கள்
-----------------------

* எம்மானுவேல் நிக்கோலசு, இலங்கைத் தமிழரான இவர் பாக்கித்தானிய முன்னாள் தலைமை அமைச்சர் யூசஃப் ரசா கிலானியின் பள்ளி ஆசிரியர்.
* விக்டர் ஞானபிரகாசம், மத போதகர்
* க்ளமென்ட் சேதுபதி, மத போதகர்

மேற்கோள்களும் குறிப்புகளும்
---------------------------

1. ↑  Shahbazi, Ammar (20 March 2012). "Strangers to their roots, and those around them". *The News*. Archived from the original on 17 ஜூன் 2013.. பார்த்த நாள்: 9 July 2013.
2. ↑  Shahbazi, Ammar (21 September 2010). "In Karachi, a touch of south India". *Pakistan Hindu Post*. 18 ஜனவரி 2014 அன்று மூலம் பரணிடப்பட்டது. 5 செப்டம்பர் 2014 அன்று பார்க்கப்பட்டது.
3. ↑  "கத்தோலிக்க தளம்". செப்டம்பர் 5, 2014 அன்று பார்க்கப்பட்டது.

வெளி இணைப்புகள்
---------------

* பாக்கித்தானியத் தமிழர் நிகழ்படங்கள்
**பாக்கித்தான் கடற்படை நாள்** (*Navy Day (Pakistan)*) 1965 ஆம் ஆண்டு நடந்த இந்திய-பாக்கித்தான் போரை நினைவுகூரும் வகையில் செப்டம்பர் மாதம் 8 ஆம் தேதி அனுசரிக்கப்படுகிறது. பாக்கித்தான் கடற்படையின் சாதனைகளை குறிப்பாக 25ஆவது வெடிகுண்டு கப்பற்படை பிரிவு மூலம் நிகழ்த்தப்பட்ட சோம்நாத்து நடவடிக்கை என்ற குறியீட்டுப் பெயரில் இந்தியாவிற்கு எதிரான அவர்களின் மூலோபாய நடவடிக்கை இந்நாளில் நினைவு கூறப்படுகிறது.

வரலாறு
------

25ஆவது படைப்பிரிவினரால் மேற்கொள்ளப்பட்ட சோம்நாத்து நடவடிக்கையின் நினைவாக, பாக்கித்தான் கடற்படை செப்டம்பர் 8ஆம் தேதியை கடற்படை நாளாக அனுசரிக்கிறது. இந்திய கடற்படைக்கு எதிராக பாக்கித்தான் கடற்படை தனது மிகவும் திறமையான மற்றும் வெற்றிகரமான தன் செயல்திறனை வெளிப்படுத்தியதால் இந்த நடவடிக்கை வரலாற்று முக்கியத்துவம் வாய்ந்ததாக கருதப்படுகிறது. பாக்கித்தான் கடற்படை இந்திய ரேடார் நிலையத்தை வெற்றிகரமாக தாக்கியது மட்டுமின்றி, காசி என்ற நீர்மூழ்கிக் கப்பலைக் கொண்டு இந்திய கடற்படைக் கப்பல்களை அதன் கடல் எல்லைக்குள் அடைத்தது.

நோக்கம்
-------

கடற்படைப் போரைத் தங்கள் குறிப்பிடத்தக்க உத்திகள் மற்றும் சூழ்ச்சிகள் மூலம் வடிவமைப்பதில் முக்கிய பங்கு வகித்த போர் வீரர்களின் பங்களிப்புகள் மற்றும் தியாகங்களை கௌரவிக்கும் வகையில் இந்த நாள் பாக்கித்தானில் மகிழ்ச்சியுடன் கொண்டாடப்படுகிறது.

இதையும் காண்க
-------------

* பாக்கித்தான் தேசிய நாள்

மேற்கோள்கள்
-----------

1. 1 2  "A day to remember in naval history of Pakistan". Thenews.com.pk. 2021-09-08. 2023-07-09 அன்று பார்க்கப்பட்டது.
2. ↑  Altaf, Zohaib (September 12, 2020). "Pakistan navy day: the day of an invincible navy". *Brecorder*.
3. ↑  "8th September marks golden chapter in history of Pakistan Navy: Naval Chief". *www.radio.gov.pk*.
**செலின் கவுண்டர்** ( பிறப்பு 1977 ) தொற்று நோய் மருத்துவர், பொது மருத்துவர், நோய்பரவல் வல்லுநர், பொது உடல்நலன், திரைப்பட இயக்குநர், மருத்துவ செய்தியாளர் என பன்முகத்தன்மை கொண்டவர். இவர் தொற்று நோய் மருத்துவத்திலும், பொது உடல்நலனிலும் சிறப்பு தகுதிகள் பெற்றவர். பிரின்சுடன் பல்கலைத்தில் மூலக்கூறு உயிரியலில் இளங்கலையும், யான் ஆப்கின்சன் பல்கலைக்கழகத்தின் புளூம்பெர்க் பொது உடல்நலன் பள்ளியில் நோய்பரவலும், வாசிங்டன் பல்கலைகழகத்தில் மருத்துவமும் படித்தவர், பொது உடல்நலனுக்கும் மருத்துவத்துக்கும் இவர் ஆற்றிய பணிகளை பாராட்டி 2017ஆம் ஆண்டு ‘உலகை மாற்றும் 25 பெண்கள்’ என்பதில் ஒருவராக பீப்பிள் இதழ் தேர்ந்தெடுத்திருந்த்து. மருத்துவ செய்தியாளர் பணியின் காரணமாக 2018இலிருந்து பகுதி நேரமாக தான் மருத்துவத்தை பார்க்கிறார். 2020 நவம்பர் 9 அன்று கோவிட்-19 தொடர்பாக அறிவுறுத்துவதோடு நடவடிக்கை எடுக்கும் குழுவில் இவரை உறுப்பினராக தேர்வு அமெரிக்க அதிபர் பைடன் தேர்ந்தெடுத்தார்.

சிறுவயது வாழ்க்கையும் படிப்பும்
-------------------------------

பிரான்சின் நார்மன்டியில் பிறந்த நிக்கோல் கவுண்டர் என்ற தாய்க்கும் 1960இல் அமெரிக்காவுக்கு மேற்படிப்புக்கு சென்ற மொடக்குறிச்சி அருகேயுள்ள பெருமாபாளையத்தில் பிறந்த தமிழரான நடராசு கவுண்டருக்கும் அமெரிக்காவில் பிறந்த மூன்று மகள்களில் இவர் மூத்தவர்  வான் வெளி பொறியாளரான இவரது தந்தை அமெரிக்காவின் எர்ரி நகரத்திலுள்ள வணிகக் கழகத்தில் 1973-76 ஆம் ஆண்டுகளில்உறுப்பினராக இருந்தார். அமெரிக்க விண்வெளிக் கழகத்திலும் உறுப்பினராக இருந்தார்.

மேற்கோள்கள்
-----------

1. ↑
**ஆல்பிரட் வெர்னெர்** (Alfred Werner) (12 திசம்பர் 1866 – 15 நவம்பர் 1919) என்பவர் சுவிட்சர்லாந்து நாட்டின் வேதியியலாளர் ஆவார். இவர் சுவிட்சர்லாந்து நடுவண் தொழில்நுட்ப நிறுவனம், சூரிக்கின் மாணவரும், சூரிக்கு பல்கலைக்கழகத்தின் பேராசிரியரும் ஆவார். இவர் இடைநிலை உலோக அணைவுச் சேர்மங்களில் எண்முகி மூலக்கூறு வடிவினை முன்மொழிந்தமைக்காக 1913 ஆம் ஆண்டில் வேதியியலுக்கான நோபல் பரிசினை வென்றார். வெர்னர் நவீன அணைவு வேதியியலுக்கான அடிப்படைக் கோட்பாடுகளை உருவாக்கினார். இவரே நோபல் பரிசினை வென்ற முதல் கனிம வேதியியலாளர் ஆவார். அவர் 1973 ஆம் ஆண்டிற்கு முன்னதாகப்பெற்ற ஒரே நபர் ஆவார்.

வாழ்க்கை வரலாறு
---------------

வெர்னர் பிரான்சு நாட்டில் அல்சாசில் உள்ள மல்ஹவுசில் 1866 ஆம் ஆண்டில் பிறந்தார். இந்தப் பகுதி 1871 ஆம் ஆண்டில் செருமனியுடன் இணைக்கப்பட்டது, இவர் கத்தோலிக்க திருச்சபையினைச் சார்ந்தவராக இருந்தார்.  இவர் வேதியியலை, சூரிக், சுவிட்சர்லாந்து நடுவண் தொழில்நுட்ப நிறுவனத்தில் பயின்றார். இதே நிறுவனத்தில் ஆராய்ச்சியில் முனைவர் பட்டத்தைப் பெற்றார். பாரீசு நகரில் முனைவர் பட்டத்திற்குப் பிந்தைய ஆய்வினை முடித்த பிறகு 1892 ஆம் ஆண்டில் சூரிக்கிற்குத் திரும்பினார். 1893 ஆம் ஆண்டில் சூரிக் பல்கலைக்ழகத்திற்குச் சென்ற இவர் 1895 ஆம் ஆண்டில் அந்நிறுவனத்தின் பேராசிரியரானார். அதே ஆண்டில் அவர் சுவிட்சர்லாந்துக் குடியுரிமையைப் பெற்றார்.

ஆய்வு
-----

### அணைவு வேதியியல்

1893 ஆம் ஆண்டில் அணைவு அயனிகளைக் கொண்ட அணைவுச் சேர்மத்திற்கான சரியான அமைப்பினை முதன் முதலில் முன்மொழிந்தவர் ஆவார். அந்தச் சேர்மத்தில் மைய உலோக அணுவானது, நடுநிலையான அல்லது எதிர்மின் ஈனிகளால் சூழப்பட்டதாக இருந்தது.

மேற்கோள்கள்
-----------

1. ↑   Nobel Prize Retrieved 1 december 2012
2. ↑  "Alfred Werner - Swiss chemist". *britannica.com*. 14 April 2018 அன்று பார்க்கப்பட்டது.
ஆல்பிரெட் டிக்கன்
**ஆல்பிரட் டிக்கன்** (Alfred Deakin 3, ஆகத்து 1856 - 7 அக்டோபர் 1919) என்பவர் ஆத்திரேலிய அரசியல்வாதி மற்றும் இரண்டாவது ஆத்திரேலியப் பிரதமர் ஆவார். 1903-1904, 1905-1908, 1909-1910 ஆண்டுகளில் மூன்று முறை பிரதமர் பதவியில் இருந்தவர்.
தொடக்கத்தில் ஆத்திரேலியக் கூட்டமைப்பு உருவாக ஓர் இயக்கத்தில் தலைவராக இருந்தவர்.

வாழ்க்கைக் குறிப்புகள்
----------------------

ஆல்பிரட் டிக்கன் ஓர் எளிய பாட்டாளிக் குடும்பத்தில் பிறந்தார். பள்ளிப் படிப்புக்குப் பிறகு சட்டம் பயின்று பட்டம் பெற்றார். வழக்குரைஞர்கள் மன்றத்தில் இணைந்தார். ஒரு செய்தித் தாள் நிறுவனத்தில் சேர்ந்து தனது எழுத்து ஆற்றலால் அங்கு நல்ல பெயர் பெற்றார். பின்னர் அரசியல் ஆர்வம் ஏற்பட்டு தேர்தலில் போட்டியிட்டு நாடாளுமன்ற உறுப்பினர் ஆனார்.

புரொடெக்சனிஸ்ட் கட்சி,  சோசலிச எதிர்ப்புக் கட்சி ஆகிய இரண்டையும் இணைத்து காமன்வெல்த் லிபரல் கட்சியை உருவாக்கினார். ஆனால் இந்தக் கட்சி 1910 தேர்தலில் தோல்வி அடைந்தது.  பிசர் லேபர் கட்சி வெற்றி பெற்றது. 1913 தேர்தலுக்கு முன்னதாக டிக்கன் நாடாளுமன்றத்திலிருந்து விலகினார்.

பணிகள்
------

உழைக்கும் தொழிலாளர்கள் நன்மைக்காகத் தொழிலாளர்  சீர்திருத்தங்கள் கொண்டு வரச்  செய்தார். ஆத்திரேலியாவில் நீர்ப்பாசன வளர்ச்சிக்கு இவர் பங்காற்றினார். ஆத்திரேலியா குடியேற்ற நாடாக இருந்து தனி நாடாக அமைய தனி அரசியல் அமைப்புச்சட்டம் உருவாகவும், அது ஐக்கிய இராச்சியத்தால் ஏற்றுக் கொள்ளவும் பாடுபட்டார்.
ஆல்பிரட் டிக்கன் பிரதமராக இருந்தபோது உயர் நீதிமன்றத்தை விரிவுப் படுத்தினார். கப்பல்கள் வாங்குவதற்கு நிதி ஒதுக்கியதால் ராயல் ஆத்திரேலியா கடற்படை வலிவுடையதாக ஆனது.

நினைவு கூர்தல்
--------------

இவருடைய எழுத்து ஆக்கங்கள் இரண்டு நூல்களில் அச்சாகி இவரது மறைவுக்குப் பின்னர் வெளிவந்தது. தி கிரைசிஸ்
இன் விக்டோரியன் பாலிடிக்ஸ் மற்றும் தி பெடரல் ஸ்டோரி என்பவை அந்த நூல்கள் ஆகும்.
1969 ஆம் ஆண்டில் ஆத்திரேலிய அஞ்சல் துறை ஆல்பிரட் டிக்கனின் நினைவைப் போற்றும் வகையில் அவரது உருவ அஞ்சல் தலையை வெளியிட்டது.

மேற்கோள்
--------



1. ↑  "Senators and Members". *Parliament of Australia*.
2. ↑
**சுகிர்தராணி** (*Sukirtharani*) இந்தியாவின் தமிழ்நாட்டைச் சேர்ந்த ஒரு பெண்ணியவாதியாவார்   சமகால தலித் மற்றும் தமிழ் இலக்கியத்திற்கான இவர் நன்கு அறியப்படுகிறார்

வாழ்க்கைக் குறிப்பு
-------------------

கவிஞர் சுகிர்தராணி, இராணிப்பேட்டை மாவட்டம், இராணிப்பேட்டை நகரத்திற்கு அருகில் உள்ள இலாலாப்பேட்டை என்னும் கிராமத்தில் 1973 ஆம் ஆண்டு பிறந்தார். இவரது தாயார் தவமணி, தந்தை – சண்முகம் என்பவர்களாவர். கவிஞர் சுகிர்தராணி, இராணிப்பேட்டை மாவட்டத்தில் உள்ள காவேரிப்பாக்கத்தில் உள்ள அரசு மகளிர் மேல்நிலைப் பள்ளியில் பட்டதாரி தமிழ் ஆசிரியராகப் பணிபுரிந்து வருகிறார். பொருளாதாரம் மற்றும் தமிழ் இலக்கியம் ஆகிய பாடங்களில் முதுகலைப் பட்டம் பெற்றுள்ளார். 

கவிஞர் சுகிர்தராணி 1990 ஆம் ஆண்டுகளின் பிற்பகுதியிலிருந்து கவிதைகள் எழுதி வருகிறார். தமிழில் ஆறு கவிதைத் தொகுப்புகளும் ஆங்கிலத்தில் ஒரு மொழிபெயர்ப்புக் கவிதைத்தொகுப்பும் எழுதியுள்ள இவரின் படைப்புகளில் பெண் உடலைக் கொண்டாடுவதைப் பற்றியும், பெண்ணாகவும் தலித்தாகவும் பிறந்த இரட்டை அனுபவத்தை உள்ளடக்கிய அடக்குமுறை சாதி அமைப்பின் மூலம் அடையும் தண்டனைகளும் விரிவாக எழுதப்பட்டுள்ளது. அவரது படைப்புகள் சுற்றுச்சூழல் பெண்ணிய அணுகுமுறையைக் கொண்டிருப்பதாகவும் குறிப்பிடப்பட்டுள்ளது.  லக்ஷ்மி ஹோல்ம்ஸ்ட்ரோமின் மொழிபெயர்க்கப்பட்ட *முரட்டு பெண்கள் பொல்லாத வார்த்தைகள்* என்ற தொகுப்பில் கவிஞர்கள் குட்டி ரேவதி, மாலதி மைத்ரி மற்றும் சல்மா ஆகியோருடன் இணைந்து பணியாற்றியுள்ளார்.  ஹோல்ம்ஸ்ட்ரோம் தனது தொகுப்பில் சுகிர்தராணியை "புதிய பிறப்பின் அனைத்து கரடுமுரடான மற்றும் உடல் யதார்த்தத்துடன், இரத்தத்தில் ஒட்டும் ஒரு குழந்தை மொழியை" தேடுபவர் என்று கவிதை மொழியில் சொல்லியுள்ளார்.

விருதுகள்
---------

* தேவமகள் கவிதூவி விருது,

* பெண்கள் முன்னணியின் சாதனையாளர் விருது, மற்றும்

* புதுமைப்பித்தன் நினைவு விருது போன்ற பல விருதுகளை அவரது படைப்புகளுக்காகப் பெற்றுள்ளார்.
* 2020 ஆம் ஆண்டுக்கான விளக்கு விருது

தேர்ந்தெடுக்கப்பட்ட படைப்புகள்
------------------------------

### தொகுப்புகள்

* *கைபற்றி யென் கனவு கேள்*
* *இரவு மிருகம்*
* *காமத்திப்பூ*
* *தீண்டப்படாத முத்தம்*
* *அவளை மொழிபெயர்த்தல்*
* *இப்படிக்கு ஏவாள்*
* *நீர் வளர் ஆம்பல்*
* *சுகிர்தராணி கவிதைகள் (1996 - 2016)*

மேற்கோள்கள்
-----------

1. ↑  "Sukirtharani". *Poets translating Poets*. Goethe Institut. 2020-11-18 அன்று பார்க்கப்பட்டது.
2. ↑  Gumpenapalli, Sanjeev (2018-01-10). "5 Dalit Women Poets Who Remind Us That Caste And Patriarchy Are Not Exclusive". *Feminism In India* (ஆங்கிலம்). 2020-11-18 அன்று பார்க்கப்பட்டது.
3. ↑  Kartikeyan, Divya (16 July 2017). "Interview: A Dalit Poet's Explorations Into Discrimination and the Female Body". *The Wire*. 2020-11-18 அன்று பார்க்கப்பட்டது.
4. ↑  Sriram, Abhirami Girija (30 August 2019). "Mapping herstories". *Frontline* (ஆங்கிலம்). 2020-11-18 அன்று பார்க்கப்பட்டது.
5. ↑  Swami, Sridala (2013-03-16). "Book Review | Wild Girls Wicked Words". *Livemint* (ஆங்கிலம்). 2020-11-18 அன்று பார்க்கப்பட்டது.
6. ↑  Chabria, Priya Sarukkai (16 May 2019). "Fafnir's heart: A legend from Norse mythology inspires an anthology of poetry from across the world". *Scroll.in* (ஆங்கிலம்). 2020-11-18 அன்று பார்க்கப்பட்டது.
7. ↑  "2020ஆம் ஆண்டிற்கான ‘விளக்கு’ விருதுகள் அறிவிப்பு". புது திண்ணை.. பார்த்த நாள்: 18 April 2023.
8. ↑  "பெண்ணின் வலியைப் பெண் எழுதுவதே சரி! : சுகிர்தராணி பேட்டி". இந்து தமிழ் திசை.. பார்த்த நாள்: 18 April 2023.
**உரூப் மாலிக்** *(Roop Mallik)* என்பவர் ஓர் இந்திய உயிர் இயற்பியலாளர் ஆவார். வைரசுகள், மைட்டோகாண்ட்ரியா, எண்டோசோம் உள்ளிட்ட உட்புறம் வாழும் செல்களைக் கடத்தும் இயக்கு புரத மூலக்கூறுகளின் மீநுண்ணளவு பிரிவு தொடர்பான ஆய்வுகளில் இவர் ஈடுபடுகிறார். கினசின் மற்றும் டைனீன் போன்ற இயக்கு புரதங்கள் பல்வேறு செல்லுலார் செயல்முறைகளான செல் பிரிவு, குமிழிப் போக்குவரத்து, உயிரணு உட்கவர்தல் மூலக்கூற்றை கட்டுதல் போன்றவற்றைச் செயல்படுத்த பைக்கோ-நியூட்டன் அளவு சக்தியை உருவாக்குகின்றன.  மூலக்கூற்று இயக்கு புரதங்களின் செயல்பாடு மற்றும் கல்லீரலில் நோய்க்கிருமி சிதைவு மற்றும் கொழுப்பு நீர்ச்சமநிலையில் அதன் பங்கு ஆகியவற்றைப் புரிந்துகொள்ள இவர் ஆய்வகம் கவனம் செலுத்துகிறது.

குடும்பம்
---------

பேராசிரியர். மாலிக் 1970 ஆம் ஆண்டு வட இந்திய மாநிலமான உத்தரப் பிரதேசத்தில் இருக்கும் சிறிய நகரமான அலகாபாத்தில் பிறந்தார்.  இவருடைய தந்தை ஓர் இயந்திரப் பொறியாளர், தாயார் மிகவும் சாதாரண குடும்பப் பின்னணியில் பிறந்த இல்லத்தரசியாவார்.

தொழில்
------

அலகாபாத் பல்கலைக்கழகத்தில் மாலிக் இயற்பியலில் முதுகலை பட்டப்படிப்பை 1993 ஆம் ஆண்டு முடித்தார். இவரது மாமா ஆலோசனையின் பேரில் 1994 ஆம் ஆண்டு இறுக்கப்பட்ட பொருண்மை இயற்பியல் துறையில் முனைவர் பட்டத்திற்காக மும்பை டாடா அடிப்படை ஆராய்ச்சி நிறுவனத்தில் இருக்கும் ஈவி சம்பத் குமாரின் பரிசோதனைக் கூடத்தில் சேர்ந்தார்.  After the completion of his Ph.D. with over 20 international articles, 20 எண்ணிக்கைக்கும் மேற்பட்ட பன்னாட்டு அளவிலான கட்டுரைகளுடன்,. கிருட்டிண மூர்த்தி மற்றும் செயந்த் உத்கோங்கரின் ஆய்வகத்தில் பிந்தைய முனைவர் பட்ட ஆசிரியராக குறுகிய காலம் பணியாற்றினார். இந்த குறுகிய பதவிக்காலத்தில் உயிரியல் உலகிற்கு இவர் அறிமுகமானார். 2002 ஆம் ஆண்டில், கலிபோர்னியா பல்கலைக்கழகத்தின் வளர்ச்சி மற்றும் செல் உயிரியல் துறையில் சிடீவன் கிராசின் ஆய்வகத்தில் சேர்ந்தார். 2006 ஆம் ஆண்டு இவர் மீண்டும் உயிரியல் அறிவியல் துறையில் உதவிப் பேராசிரியராக பணியில் சேர்ந்தார்.  In 2006, he again joined TIFR, as assistant professor in Department of Biological Sciences (DBS).

தனிப்பட்ட வாழ்க்கை
------------------

மும்பையின் டாடா அடிப்படை ஆராய்ச்சி நிறுவனத்தில் பணியாற்றும் டாக்டர் சிரீலசா நாயரை மாலிக் மணந்தார்.

விருதுகள்
---------

•இன்போசிசு விருது- 2018 
•அறிவியல் மற்றும் தொழில்நுட்பத்திற்கான சாந்தி சுவருப் பட்நாகர் விருது – 2014

மேற்கோள்கள்
-----------

1. ↑  "Biophysics of molecular motor complexes". Department of Biological Sciences, TIFR. 28 September 2014 அன்று பார்க்கப்பட்டது.
2. ↑
3. ↑  "Roop Mallik Profile" (PDF). 2019-08-03 அன்று மூலம் (PDF) பரணிடப்பட்டது. 2020-05-30 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்" (PDF). 2016-03-03 அன்று மூலம் (PDF) பரணிடப்பட்டது. 2020-05-30 அன்று பார்க்கப்பட்டது.
5. ↑  Brief Profile of the Awardee
6. ↑  "Roop Mallik's Publication".
7. ↑  "Steven Gross Lab".
8. ↑  "Sreelaja Nair lab webpage".
9. ↑  "Infosys science foundation award, 2018".
10. ↑  "Shanti Swarup Bhatnagar awards for 10 scientists". BusinessLine. 26 September 2014. 28 September 2014 அன்று பார்க்கப்பட்டது.
11. ↑  "Dr. P.S.Ahuja Announces Shanti Swarup Bhatnagar Award 2014". Press Information Bureau, Government of India. 26 September 2014. 28 September 2014 அன்று பார்க்கப்பட்டது.

புற இணைப்புகள்
--------------

* Roop Malik's Home page
**ஈச்சன்விளை** (Eachenvilai), இந்தியாவின் தென்கோடியான கன்னியாகுமரியில் இருந்து 6 கிலோமீட்டர் தொலைவில் அமைந்துள்ள ஒரு சிற்றூறாகும். இது தமிழ்நாட்டின் கன்னியாகுமரி மாவட்டத்தில் அமைந்துள்ளது. இந்த சிற்றூறின் ஒரு பகுதி(கிழக்கு) அகஸ்தீஸ்வரம் பேரூராட்சியிலும் மற்றொரு பகுதி(மேற்கு) தென் தாமரைகுளம் பேரூராட்சியிலும் அமைந்துள்ளது. 

இந்த ஊர் கன்னியாகுமரி சட்டமன்றத் தொகுதியிலும், கன்னியாகுமரி மக்களவைத் தொகுதியிலும் உள்ளது. 2008 தொகுதி மறுசீரமைப்பு வரை திருச்செந்தூர் மக்களவைத் தொகுதியின் கீழ் இருந்த இந்த ஊர் அதன் பின்னர் புதிதாக உருவாக்கப்பட்ட கன்னியாகுமரி மக்களவைத் தொகுதியுடன் இணைக்கப்பட்டது. 

இந்த சிற்றூறில் எண்பதிற்கும்(80) அதிகமான குடும்பத்தினர்கள் வசித்து வருகின்றனர்.

அடிப்படை வசதிகள்
----------------

இந்த சிற்றூறில் கீழ்க்கண்ட அடிப்படை வசதிகள் உள்ளன.

| அடிப்படை வசதி | எண்ணிக்கை |
| --- | --- |
| அரசு பள்ளி | 1 |
| சிறு நூலகம் | 1 |
| மேல் நிலை நீர்த்தேக்கத் தொட்டி | 1 |
| சிறு விளையாட்டு மைதானம் | 1 |
| கலையரங்கம் | 1 |
| பேருந்து நிறுத்தம் | 4 |
| பேருந்து நிழற்கூடம் | 2 |
| குளம் | 1 |
| சிற்றாறு | 2 |
| பொது குடிநீர் குழாய்கள் |  |

பொது வழிபாட்டு தலங்கள்
----------------------

1. ஸ்ரீமன் நாராயணசுவாமி திருக்கோவில்
2. வீரமாகாளி அம்மன் திருக்கோவில்
**ஜிம் வால்ஷ்** (பிறப்பு 5 மே 1947) ஓர் அயர்லாந்து அரசியல்வாதி ஆவார். இவர் 1997 முதல் 2016வரையில் சீனாட் ஐரேன் உறுப்பினராக உள்ளார்.

ஆரம்ப மற்றும் தனிப்பட்ட வாழ்க்கை
--------------------------------

வால்ஷ் *கவுண்டி வெக்ஸ்ஃபோர்டில்* உள்ள *நியூ ரோஸை* பூர்வீகமாகக் கொண்டவர் ஆவார். இவர் நியூ ரோஸ் கிறிஸ்டியன் பிரதர்ஸ் பள்ளியில் பயின்றார். இவர் மேரி ஃபர்லாங் என்பவரை மணந்தார்.பன்னாட்டு ஜூனியர் சேம்பரில் சட்டசபை உறுப்பினராகவும் உள்ளார் மற்றும் ஐரிஷ் சாலை ஹாலியர்ஸ் சங்கத்தின் முன்னாள் தலைவர் ஆவார்.

அரசியல் வாழ்க்கை
----------------

இவர் 1974 இல் நியூ ரோஸ் டவுன் கவுன்சிலுக்கு தேர்ந்தெடுக்கப்பட்டார், ஒன்பது முறை மேயராகவும், 1979 முதல் 2004 வரை வெக்ஸ்ஃபோர்ட் மாகாண சங்கத்தின் உறுப்பினராகவும், 1992 முதல் 1993 வரை மேயராகவும் பணியாற்றினார்.  வால்ஷ் 1997 முதல் 2002 வரை அயர்லாந்து உள்ளூர் அதிகாரசபை உறுப்பினர்கள் சங்கத்தின் தேசியத் தலைவராக இருந்தார்.

### விக்கிபீடியா தொகுப்புகள்

செப்டம்பர் 2015 இல், வால்ஷ் தனது சொந்த விக்கிபீடியா பதிவைத் திருத்தியதை ஒப்புக் கொண்டார். மேலும் அந்தப் பதிவானது "ஓரின சேர்க்கை குழுக்களைச் சேர்ந்த ஒருவர்" திருத்தியதாகக் கூறினார்.  மேலும் அந்தக் கட்டுரையில் இருந்த "சில தவறான கருத்துக்களை" தான் அகற்றிவிட்டதாகக் கூறினார், ஆனால் அவர் எந்தத் திருத்தங்களைச் செய்தார் அல்லது என்ன தவறு என்பதனைக் குறிப்பிடவில்லை.

சான்றுகள்
---------

1. ↑  "Jim Walsh". *Oireachtas Members Database*. 26 January 2010 அன்று பார்க்கப்பட்டது.
2. ↑  "Senator Jim Walsh". *Fianna Fáil website*. 25 January 2010 அன்று மூலம் பரணிடப்பட்டது. 26 January 2010 அன்று பார்க்கப்பட்டது.
3. ↑  "Jim Walsh". *ElectionsIreland.org*. 26 January 2010 அன்று பார்க்கப்பட்டது.
4. ↑  O'Reilly, Brian (27 September 2015). "Senator Jim Walsh admits editing his own Wikipedia page after it 'was changed by person from gay lobby groups'". *Sunday Independent*. .
5. ↑  O'Reilly, Brian (27 September 2015). "Senator Jim Walsh admits editing his own Wikipedia page after it 'was changed by person from gay lobby groups'". *Sunday Independent*. .
**சுகாசினி கைதர்** (Suhasini Haidar) இந்தியாவைச் சேர்ந்த ஊடகவியலாளர். சி.என்.என்-ஐ.பி.என். செய்தித் தொலைக்காட்சியில் பணியாற்றிய இவர், தற்போது தி இந்து நாளிதழில் ஆசிரியராகப் பணியாற்றி வருகிறார். பாக்கித்தான், சிறீலங்கா, லிபியா, லெபனான், சிரியா போன்ற நாடுகளில் தங்கி அந்நாடுகளில் நிலவிய பதற்றமான சூழ்நிலைகள் பற்றி விவரமாகச் செய்திகளைச் சேகரித்து தொலைக்காட்சி வழியாகப் பரப்பினார்.

பெற்ற விருதுகள்
---------------

* *சிறந்த தொலைக்காட்சிச் செய்தி வழங்குனர்* விருது; 2010
* *சிறந்த உரையாடல் காட்சி* விருது; 2010
* *2015 ஆம் ஆண்டுக்கான சிறந்த அரசியல் துறை செய்திப் பணிக்காக* பிரேம் பாட்டியா நினைவு விருதினை 11 ஆகஸ்ட் 2015 அன்று பெற்றார்.

இந்திய அரசியலாளர் சுப்பிரமணியன் சாமியின் மகளான சுகாசினி, நதீம் கைதர் என்பவரை மணந்து கொண்டார்.

மேற்கோள்கள்
-----------

1. ↑  "Suhasini Haidar wins Prem Bhatia Award". *தி இந்து*. 12 ஆகஸ்ட் 2015.. பார்த்த நாள்: 15 ஆகஸ்ட் 2015.

உசாத்துணை
---------

* Suhasini Haidar quits CNN-IBN
* Suhasini Haidar’s speech to students of World Media Academy

வெளியிணைப்புகள்
---------------

* Interview With Suhasini Haidar of CNN IBN